Det er Finanstilsynet, som har politianmeldt sparekassedirektøren for kursmanipulation i forbindelse med en aktiehandel i august og september 2008. Ifølge Business.dk er Svend Jørgensen fratrådt sin stilling med øjeblikkelig virkning. Derudover er to andre medarbejdere fra Sparekassen Himmerland politianmeldt efter samme paragraf som direktøren. De er suspenderet mens undersøgelsen foregår. Vicedirektør Poul Damgaard konstitueres som bankdirektør. Sparekassen Himmerland vil foretage en intern undersøgelse og derudover hjælpe politiet i efterforskningen. De afviser at have haft kendskab til baggrunden for EBH Banks opkøb af aktier. Det skriver Sparekassen i Himmerland i en pressemeddelse.
Sparekassen Himmerlands direktør Svend Jørgensen er blevet politianmeldt for kursmanipulation. Det skriver Business.dk